**JUDEȚUL ARGEȘ Anexă**

**la H.C.J. nr.132/27.05.20212021**

**DIRECȚIA ECONOMICĂ**

**SERVICIUL FINANCIAR - CONTABILITATE**

**NR. \_\_\_\_\_\_\_\_\_\_\_\_\_\_\_\_\_\_\_**

**APROB**

**PREȘEDINTE,**

**Ion MÎNZÎNĂ**

**VIZAT VIZAT VIZAT**

**VICEPREȘEDINTE, VICEPREȘEDINTE, SECRETAR GENERAL**

**AL JUDEȚULUI**

**Marius Florinel NICOLAESCU Adrian Dumitru BUGHIU Ionel VOICA**

**R A P O R T**

**cu privire la aprobarea situațiilor financiare anuale ale**

**Regiei Autonome Județene de Drumuri Argeș R.A. la 31.12.2020**

Înființată prin Hotărârea Consiliului Județean nr. 158/25.08.2010, Regia Autonomă Județeană de Drumuri Argeș RA funcționează sub autoritatea Consiliului Judetean Arges, pe bază de gestiune economică și autonomie financiară, și are ca obiect principal de activitate, conform actului constitutiv, **lucrări de construcții a drumurilor și autostrăzilor.**

Toate segmentele de activitate, părți componente ale RAJD Argeș RA (birouri, compartimente, servicii, districte) și-au desfășurat activitatea în conformitate cu atribuțiile menționate în regulamentul de funcționare în vigoare și cu legislația și normele tehnice actuale.

Din activitatea desfășurată în anul 2020, de lucrări de investiții, întreținere și reparații ale drumurilor județene pe care le are în administrare, Regia Autonomă Județeană de Drumuri Argeș RA a realizat următorii indicatori:

|  |  |  |
| --- | --- | --- |
|  | **Denumire** | Valoare  (lei) |
|  | Venituri totale | 33.147.254 |
|  | Cheltuieli totale | 33.671.818 |
|  | Profit brut (pierdere brută) | -524.564 |
|  | Impozit pe profit | - |
|  | Profit net (pierdere netă) | -524.564 |

În anul 2020, Regia Autonomă Județeană de Drumuri Argeș RA a înregistrat pierdere în valoare de 524.564 lei, consecință a neacoperirii cheltuielilor fixe din veniturile proprii realizate, astfel că, repartizarea profitului, rezerva, participarea salariaților la profit și vărsămintele către CJ Argeș se situează la valoarea 0.

Pierderea contabilă se propune a fi acoperită din *profitul realizat în exercițiile viitoare.*

Comparativ cu anul financiar precedent, veniturile au crescut, procentul de realizare față de nivelul prevăzut pentru exercițiul financiar 2020 și aprobat prin bugetul de venituri și cheltuieli, fiind 171,90%.

De asemenea, și cheltuielile totale au crescut cu 157,47% în anul 2020, cauza fiind, în general, creșterea cheltuielilor variabile proporțional cu volumul de lucrări realizat.

De menționat, cheltuiala de natură salarială s-a diminuat în anul 2020 cu 9,40% față de anul 2019, fapt datorat ieșirilor de personal – în special personal TESA, numărul mediu de salariați aferent anului 2020 fiind de 99 salariați, comparativ cu cel din anul 2019, de 105 salariați.

Situațiile financiare la 31.12.2020 ale Regiei Autonome Judetene de Drumuri Arges RA au fost avizate în ședința Consiliului de Administrație al acesteia din data de 13.05.2021, prin Hotărârea nr.9.

Toate operațiunile economico-financiare au fost consemnate în documente primare și în contabilitatea sintetică și analitică în mod cronologic și sistematic, cu respectarea principiilor, tehnicilor și instrumentelor prevăzute în reglementările legale în vigoare.

Informațiile curprinse în anexele bilanțului contabil reflectă în mod veridic datele consemnate în contabilitatea analitică și sintetică.

La întocmirea situațiilor financiare anuale au fost respectate prevederile Legii contabilității nr.82/1991, republicată, cu modificările și completările ulterioare, O.M.F.P. nr.58/2021 privind principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la unitățile teritoriale al Ministerului Finanțelor Publice.

Față de cele prezentate, și având în vedere prevederile art.173 alin.1 lit.f din OUG 57/2019 privind Codul Administrativ, vă supunem spre aprobare proiectul de hotărâre privind aprobarea situațiilor financiare anuale și a contului de profit și pierdere pe anul 2020 ale Regiei Autonome Județene de Drumuri Argeș RA.

DIRECTOR EXECUTIV, DIRECTOR EXECUTIV,

Alisa CIOBANU Carmen MOCANU

Șef Serviciu, Șef Serviciu,

Cătălin ȘOVARMădălina GÎDOIU